আবহাওয়া দফতরের এই খবরে স্বভাবতই সিএবি কর্তাদের কপালে চিন্তার ভাঁজ পড়েছে ৷ কারণ মহালয়ার পরেই ২১ তারিখ ইডেনে ভারত-অস্ট্রেলিয়া দ্বিতীয় একদিনের ম্যাচ ৷ বৃষ্টি হতে পারে, এমনটা মাথায় রেখেই তার জন্য সবরকম প্রস্তুতি নেওয়া হচ্ছে সিএবি-র তরফে ৷ ম্যাচের দিন হাল্কা থেকে মাঝারি বৃষ্টি হলে তা মোকাবিলা করার মতো ক্ষমতা যে সিএবি-র রয়েছে, তা আগের বেশ কয়েকটি ম্যাচেই দেখা গিয়েছিল ৷ বৃষ্টি থামলেই যাতে তাড়াতাড়ি ম্যাচ শুরু করা যায়, তার সমস্ত ব্যবস্থাই মজুত রয়েছে ইডেনে ৷